اردو شاعر۔ اصل نام۔ سید حسن رضوی۔

پیدائش
------

یکم اکتوبر 1934ء کو اترپردیش کے علی گڑھ کے ایک قصبے سیدانہ جلال میں پیدا ہوئے۔ انہوں نے اپنے شعور کی آنکھیں بدایوں میں کھولیں جہاں ان کے والد ملازمت کے سلسلے میں تعینات تھے۔

شاعری
-----

لیکن والدہ کی حادثاتی موت نے سید حسن رضوی کے ذہن پر کچھ ایسا اثر ڈالا کہ وہ شکیب جلالی بن گئے۔ انہوں نے 15 یا 16 سال کی عمر میں شاعری شروع کر دی اور شاعری بھی ایسی جو لو دیتی تھی جس میں آتش کدے کی تپش تھی۔

ملازمت
------

تعلقاتِ عامہ کے محکمے میں انہیں ایک ذمہ دارانہ ملازمت مل گئی۔ لیکن وہ ان سب چیزوں سے مطمئن نہیں تھے۔

صحافت
-----

شکیب جلالی پہلے راولپنڈی اور پھر لاہور آ گئے یہاں سے انہوں نے ایک رسالہ "جاوید "نکالا۔ لیکن چند شماروں کے بعد ہی یہ رسالہ بند ہو گیا۔ پھر "مغربی پاکستان" نام کے سرکاری رسالے سے وابستہ ہوئے۔ مغربی پاکستان چھوڑ کر کسی اور اخبار سے وابستہ ہو گئے۔

مجموعہ کلام
-----------

ان کا شعری مجموعہ روشنی اے روشنی ان کے ناگہانی انتقال کے چھ برس بعد 1972ء میں لاہور سے شائع ہوا۔ اس مجموعہ کلام کا شمار اردو کے چند اہم ترین شعری مجموعوں میں ہوتا ہے۔ 2004ء میں لاہور ہی سے ان کے کلام کے کلیات بھی شائع ہوئی۔

خودکشی
------

12 نومبر 1966ء کو محض 32 سال کی عمر میں سرگودھا اسٹیشن کے پاس ایک ریل کے سامنے کود کر خودکشی کر لی اور اس طرح شعلوں سے لہلہاتے ہوئے ایک شاعر کا خاتمہ ہو گیا۔ موت کے بعد ان کی جیب سے یہ شعر ملا:


|  |  |  |
| --- | --- | --- |
| تونے کہا نہ تھا کہ میں کشتی پہ بوجھ ہوں |  |  |
| آنکھوں کو اب نہ ڈھانپ مجھے ڈوبتے بھی دیکھ |  |  |

### خودکشی کی ممکنہ وجہ

شکیب کے باپ کی ذہنی بیماری کے باعث شکیب کی ماں نے ٹرین کے نیچے آ کر خود کشی کرلی۔ 10 سالہ شکیب نے اپنے بہن بھائیوں کے ساتھ یہ منظر دیکھا۔ اس منظر نے ساری زندگی اُن کا پیچھا نہ چھوڑا۔

نمونہ کلام
----------


|  |  |  |
| --- | --- | --- |
| آکے پتھر تو مرے صحن میں دو چار گرے  |  |  |
| جتنے اس پیڑ کے پھل تھے پس دیوار گرے |  |  |
| مجھ کو گرنا ہے تو میں اپنے ہی قدموں میں گروں |  |  |
| جس طرح سائہ دیوار پہ دیوار گرے |  |  |
| دیکھ کر اپنے در وبام لرز اٹھتا ہوں |  |  |
| میرے ہم سائے میں جب بھی کوئی دیوار گرے |  |  |


|  |  |  |
| --- | --- | --- |
| خموشی بول اٹھے اور ہر نظر پیغام ہو جائے  |  |  |
| یہ سناٹا اگر حد سے بڑھے پیغام ہو جائے |  |  |
| ستارے مشعلیں لے کر مجھے بھی ڈھونڈھنے نکلے |  |  |
| میں رستہ بھول جاؤں جنگلوں میں شام ہو جائے |  |  |
| میں وہ آدم گزیدہ ہوں جو تنہائی کے صحرا میں |  |  |
| خود اپنی چاپ سن کر لرزہ بر اندام ہو جائے |  |  |


|  |  |  |
| --- | --- | --- |
| گلے ملا نہ کبھی چاند بخت ایسا تھا  |  |  |
| ہر ا بھرا بدن اپنا درخت جیسا تھا  |  |  |
| ستارے سسکیاں بھرتے تھے اوس روتی تھی |  |  |
| فسانہٴ جگرِ لخت لخت ایسا تھا |  |  |


|  |  |  |
| --- | --- | --- |
| کب سے ہیں ایک حرف پہ نظریں جمی ہوئی  |  |  |
| میں پڑھ رہا ہوں جو نہیں لکھا کتاب میں  |  |  |
| اک یاد ہے کہ چھین رہی ہے لبوں سے جام |  |  |
|  عکس ہے کہ کانپ رہا ہے شراب میں |  |  |


|  |  |  |
| --- | --- | --- |
| جاتی ہے دھوپ اجلے پروں کو سمیٹ کے  |  |  |
| زخموں کو اب گنوں گا میں بستر پہ لیٹ کے  |  |  |
| دنیا کو کچھ خبر نہیں کیا حادثہ ہوا  |  |  |
| پھینکا تھا اس نے سنگ گلوں میں لپیٹ کے |  | {{{2}}} |

خزاں کے چاند نے پوچھا یہ جھک کے کھڑکی میں   

کبھی چراغ بھی جلتا ہے اس حویلی میں   

یہ آدمی ہیں کہ سائے ہیں آدمیت کے   

گزر ہوا ہے مرا کس اجاڑ بستی میں   

سوچو توسلوٹوں سے بھری ہے تمام روح  

دیکھو تو اک شکن بھی نہیں ہے لباس میں   

اتر کے ناؤ سے بھی کب سفر تمام ہوا   

زمیں پہ پاؤں دھرا تو زمیں چلنے لگی   

اتر گیا ترے دل میں توشعر کہلایا   

میں اپنی گونج تھا اور گنبدوں میں رہتا تھا   

میں ساحلوں میں اتر کر شکیب کیا لیتا  

ازل سے نام مرا پانیوں پہ لکھا تھا

حوالہ جات
---------

1. ↑  Identifiants et Référentiels — اخذ شدہ بتاریخ: 6 مئی 2020
2. ↑  اردو پوائنٹ۔ آرٹیکل

بیرونی روابط
------------

* شکیب کا کلامآرکائیو شدہ (Date missing) بذریعہ ipaki.com (Error: unknown archive URL)